title: xxx 
  337089 - Moliyaviy va boshqaruv tahlili pv doc
text: 340
  Jadval ma’lumotlaridan ko‘rinadiki, biz tahlil qilayotgan xo‘jalik
  subyekti joriy davrda to‘lov qobiliyatiga ega hisoblanadi.
  Korxonaning
  jami to‘lov mablag‘lari 337089 ming so‘m bo‘lgani holda, jami to‘lov
  qarzlari 163147 ming so‘mni tashkil qilgan. Bundan ko‘rinadiki
  korxonada to‘lov qarzlariga nisbatan to‘lov mablag‘lari 173942 ming
  so‘mga ko‘p bo‘lgan. Bu esa korxonaning mutlaq to‘lov qobiliyatiga ega
  ekanligidan dalolat beradi. Bundan tashqari to‘lov mablag‘lari tarkibiga
  e’tibor qiladigan bo‘lsak, uning asosini tayyor mahsulotlar (167464
  ming so‘m) hamda debitorlik qarzlari (148125 ming so‘m) tashkil
  qilmoqda.
  Bu shundan dalolat beradiki, korxona ayni vaqtda tez to‘lov
  qobiliyatiga ega emas ekan. To‘lov qarzlarining asosini esa mol yetkazib
  beruvchilardan bo‘lgan qarzlar hamda boshqa shu kabi majburiyatlar
  tashkil qilmoqda. Bu esa ushbu qarzlarni qisqa muddatlarda to‘lab beish
  lozimligini bildiradi. Korxona ma’muriyati to‘lov qobiliyatini yaxshilash
  uchun mavjud tayyor mahsulotlarini sotish choralarini ko‘rishi
  hamda
  debitorlik qarzlarini undirib olish choralarini ko‘rishi lozim bo‘ladi. Aks
  holda, korxonaning to‘lov qobiliyati bundanda yomonlashishi mumkin.
  Korxonaning to‘lov layoqatini baholashda, odatda, quyidagi
  ko‘rsatkichlardan foydalaniladi:
  · Mutlaq to‘lov layoqati koeffitsiyenti.
  · Oraliq to‘lov layoqati koeffitsiyenti.
  · Joriy to‘lov layoqati koeffitsiyenti.
  Mutlaq to‘lov layoqati ko‘rsatkichi korxonaning joriy aktivlarida
  harakatchan aktivlarning to‘lov majburiyatlarini qoplashiga yetarliligi
  yoki yetishmasliligini; oraliq to‘lov layoqati ko‘rsatkichi joriy aktivlarda
  harakatchan va tez pulga aylanadigan aktivlarni to‘lov
  majburiyatlarini
  qoplashga yetarliligi yoki yetishmasliligini; joriy to‘lov
  layoqati
  ko‘rsatkichi esa joriy aktivlarda barcha aylanma aktivlarning to‘lov
  majburiyatlarini to‘lashga yetarliligi yoki yetishmasliligini tasniflaydi.
  Korxonaning to‘lov layoqatiga baho berishda muqobillik
  variantlarini ham qo‘llash lozim bo‘ladi. Yangi ochilgan va hali faoliyat
  boshlamagan korxonalarga kredit berish yuzasidan qaror qabul qilishda,
  uning biznes-reja ko‘rsatkichlari va u bo‘yicha aniqlangan to‘lovga
  qodirlikning ehtimolligiga,
  korxonaga maqsadli, markazlashgan kredit
  resurslarining tushirilishiga, texnik loyihalar asosida kredit ajratilishi va
  hokazolarga ahamiyat berilishi muhimdir.